Núria Cadenes i Alabèrnia

Núria Cadenes i Alabèrnia, jatorriz Núria Cadenas i Alabèrnia (Bartzelona, 1970eko otsailaren 18a) kazetari eta idazle katalana da.

 Biografia 
Turó de la Peiran (Bartzelona) jaio zen 1970eko otsailaren 18an.

Gaztetan izaera laiko, katalanista eta aurrerakoia zuen Heura Eskolan ikasi zuen. Geroago, 1980ko hamarkadaren amaieran, Kataluniako ikasle mugimenduan parte hartu zuen eta Maulets gazte erakunde independentistaren sortzailea izan zen.

 Espetxeratzea 
1988an, 18 urte zituela, Bartzelonan atxilotu zuten Terra Lliure erakundearen atentatu zapuztu batean ustez parte hartzeagatik.

1990eko urrian Auzitegi Nazionalean epaitu zuten, eta espetxe zigorra ezarri zioten. Auziak elkartasun mugimendu zabala eragin zuen.

1992an irten zen kartzelatik, ia sei urte preso eman ondoren. 

Askatu ondoren Bartzelonara itzuli zen, eta bertan Historia ikasi zuen Bartzelonako Unibertsitatean eta itzultzaile lanetan aritu zen. Gero Valentziara joan zen eta bertan El Temps aldizkarian eta Acció Cultural del País Valencian lan egin zuen. Gaur egun El Temps, Vilaweb eta Catalunya Radioko kolaboratzailea da eta liburu-denda bat kudeatzen du Valentzian.

 Jarduera politikoa 
Maulets gazte erakundearen sortzailea eta Partit Socialista d'Alliberament Nacionaleko (PSAN) kide izan zen. 1992ko martxoan Kataluniako Parlamenturako hauteskundeetan Bartzelonan bigarren joan zen Catalunya Lliureren zerrendan, baina erakundeak ez zuen ordezkaritzarik lortu. 2010ean, Kataluniako Parlamenturako hauteskundeetan, PSAN ordezkatzen zuen Solidaritat Catalana per la Independencia hauteskunde koalizioko hautagai zerrendan aurkeztu zen Gironan.

 Literatura lana 

 Cartes de la presó. Valentzia: Eliseu Climent, 1990.  (idazleak, kartzelan zegoela, senide eta lagunei igorritako gutunak).
 El cel de les oques. Bartzelona: Columna, 1999. 
 Memòries de presó (1988-1992). Valentzia: Eliseu Climent, 1994. 
 L'Ovidi. Valentzia: Eliseu Climent, 2002.  (Ovidi Montllor i Mengual aktore eta kantariari buruz)
 Vine al sud! Guia lúdica del País Valencià. Bartzelona: Columna, 2008.  (Núria Cadenes izenarekin izenpetutako aurreneko liburua).
 AZ. València: Eliseu Climent, 2009  (26 ipuin hogeita sei pertsonaiaren gorabeherekin)
 El banquer. Bartzelona: Edicions de 1984, 2013. 
 Tota la veritat. Bartzelona: La Magrana, 2016. . 2022ko berrargitalpena du: 
 Secundaris (Comanegra, 2018) 
 Guillem. Bartzelona: Amsterdam, 2020  (Guillem Agulló i Salvadorren hilketari buruzkoa)
 Temps Obert (Bartzelona: Comanegra, 2022) ISBN 978-84-18857-77-5

 Tiberi Cèsar (Bartzelona: Edicions Proa 2023) ISBN 978-84-19657-33-6

 Sariak 

 Ciutat d'Elx narratiba saria (2008): AZ .
 Valentziako Idazleen Kritikaren XX. saria, narratibakoa (2010): AZ 
 Crims de Tinta VII. saria (2016) Tota la veritat lanagatik.
 València Negra eleberri onenaren saria (2020), Guillem liburuagatik.
 Lletra d'Or saria (2021) Guillem lanagatik.

 Erreferentziak 

 Kanpo estekak 

 Núria Cadenes. Web pertsonala.
 Núria Cadenes Arxivat 2012-01-15 a Wayback Machine., directe!cat
 Núria Cadenesen narrazio bat Berrian, euskaratuta
 Nuria Cadenes AELCen orrian

Kategoria:Bartzelonarrak
Kategoria:Bartzelonako unibertsitateko ikasleak
Kategoria:Kataluniar independentistak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Katalanezko idazleak